**Раздел I**

**ТЕХНИЧЕСКА СПЕЦИФИКАЦИЯ**

**За обществена поръчка**

**“Изработване на инвестиционни проекти за обекти в селата Козлодуйци, Одърци и Батово и землището на село Козлодуйци в община Добричка”**

1. **ОБЩИ ПОЛОЖЕНИЯ**

**Възложител -** Община Добричка.

**Обект на поръчката:** Услуга

**Предмет на поръчката:** Предмет на обществената поръчка са: изработката на Подробен устройствен план – парцеларен план за преливник-бързоток и отводящ канал на язовир „Смолница 2“ през поземлени имоти в землището на с. Козлодуйци до дере Малка Смолница; изработване инвестиционен проект за канавка в село Козлодуйци;изработване инвестиционен проект за отводнителен канал в село Одърци и изработване на инвестиционен проект за пристройка към сграда в с.Батово за разширение на детска градина.

Обществената поръчка включва 4 /четири/обособени позиции:

* **Обособена позиция 1 – ОП1 „Изработване на ПУП-ПП за отводящ канал на яз. Смолница 2 община Добричка, проект – изменение на кадастралната карта на землището на с.Козлодуйци и план за обезщетение на собствениците“.**
* **Обособена позиция 2 – ОП2 „Изработване инвестиционен проект за канавка в село Козлодуйци“.**
* **Обособена позиция 3 – ОП3 „Изработване инвестиционен проект за отводнителен канал в село Одърци“.**
* **Обособена позиция 4 – ОП4 „Изработване на инвестиционен проект за пристройка към сграда в с.Батово за разширение на детска градина“**

**Прогнозна стойност на обществената поръчка:**

Максималният разполагаем финансов ресурс на Възложителя за дейността, предмет на обществената поръчка е в размер **до 20 333.33 (двадесет хиляди триста тридесет и три и 33 ст.) лева без ДДС или до 24 400 (двадесет и четири хиляди и четеристотин) лева с включен ДДС,** разпределен по обособени позиции, както следва:

**За Обособена позиция 1 (ОП 1) –** 6 000(шес хиляди) лева без ДДС или 7 200 (седем хиляди и двеста) лева с включен ДДС

**За Обособена позиция 2 (ОП 2) –** 3 000 (три хиляди лева) без ДДС или 3 600 (три хиляди, и шестстотин) лева с включен ДДС

**За Обособена позиция 3 (ОП 3) –** 8 333.33 (осем хиляди триста тридесет и три) лева без ДДС или 10 000 (десет хиляди) лева с включен ДДС

**За Обособена позиция 4 (ОП 4) –** 3000 (Три хиляди и петстотин) лева без ДДС или 3 600 (три хиляди и шестстотин) лева с включен ДДС

**А) ТЕХНИЧЕСКА СПЕЦИФИКАЦИЯ**

**ЗА**

**ОП 1:** **с предмет:** **„Изработване на ПУП-ПП за отводящ канал на яз. Смолница 2 община Добричка, проект – изменение на кадастралната карта на землището на с.Козлодуйци и план за обезщетение на собствениците“**

**1**. **ОБЩИ ПОЛОЖЕНИЯ**

Изработването на Подробният устройствен план – парцеларен план е разрешенио с Решение №1116 по протокол №49/30.04.2015г. на Добрички общински съвет.

Язовир „Смолница 2“ е построен през 1959г. на запад от с.Козлодуйци, като стената му е на около 400м от селото. Язовирът е общинска публична собственост на община Добричка. Разположен е в землището на с.Смолница, община Добричка, област Добрич. Съставлява имот с № 000074 с площ 43,698дка по КВС, за който е издаден Акт за общинска собственост №573/18.09.1998г.

При съставяне Картата на Възстановената Собственост /КВС/ не е отредена площ за преливник-бързоток и отводящ канал на язовир „Смолница 2“ и по настоящем те преминават през частни поземлени имоти в землището на с.Козлодуици. През годините, с обработката на възстановените земи, отводящият канал е напълно заличен и на практика не съществува. Предвид тежкото състояние на язовирната стена на язовир „Смолница 2“ през 2014 година е изработен инвестиционен проект за ремонт на язовирната стена, ремонт на основния изпускател, реконструкция на преливника и изграждане на отводящ канал. За реализация на проекта трябва да се изработи подробен устройствен план – парцеларен план, по който да се извърши отчуждаване, като и да се изработи проект за изменение на кадастралната карта с цел в нея да се отразят язовирната стена и съоръженията към нея и план за обезщетение на засегнатите от строителството на съоръжението собственици.

Предвид горе изложеното е необходимо да се изработи проектът – предмет на настоящата обществена поръчка, с което да стане възможно изпълнението на инвестиционният проект за изграждане на преливник-бързоток и отводящ канал на язовир „Смолница 2“.

**2. ЦЕЛИ И ОЧАКВАНИ РЕЗУЛТАТИ**

Общите цели на настоящата обществена поръчка **ОП1** заложени в техническото задание е изработване на:

* Подробен устройствен план – парцеларен план (ПУП-ПП) за „Преливник-бързоток и отводящ канал на язовир „Смолница 2“ през поземлени имоти в землището на с.Козлодуйци до дере Малка Смолница, община Добричка“;
* Проект – изменение на кадастралната карта на землището на с.Козлодуйци;
* Проект на план за обезщетяване на собствениците.

Очакваните резултати от изпълнението на поръчката са:

Изработен проект на **ПУП**-**ПП** за промяна предназначението на земеделската земя за„Преливник-бързоток и Отводящ канал”, през землището на село Козлодуйци до дерето идваща от с.Малка Смолница, община Добричка;

Изменение на кадастралната карта, отразяващо язовирната стена, съоръженията към нея, като се осигури достъп до всички имоти, които дори и не са засегнати пряко от реализацията на съоръженията, предвиждащо обезщетяване на собственици на засегнати имоти с имоти, общинска собственост.

**Нормативна база за изработване на проектите:**

При изготвянето на проектната разработка и документацията трябва да се спазват изискванията на:

* Закона за устройство на територията и приложимите подзаконовите нормативни актове по неговото прилагане;
* Закона за кадастъра и имотния регистър и прилежащите подзаконовите нормативни актове по неговото прилагане;
* Всички закони, наредби и нормативи касаещи изработване на ПУП-ПП, включително Закона за опазване на околната среда и приложимите подзаконови нормативни актове;

**3. ОБХВАТ НА ДЕЙНОСТТА**

Териториален обхват на задачата:

Предмет на ПУП-ПП и проекта на плана за обезщетяване на собствениците са имоти в землището на село Козлодуйци, община Добричка, в землището на село Смолница са имоти засегнати от язовирната стена и преливника на язовира.

Предвидените за изграждане съоръжения - отводящ канал и преливник-бързоток не попадат в Защитени Зони по НАТУРА 2000. Най-близко намиращата се защитена зона е защитена местност „ Суха река“.

Предмет на проектирането

* В устройствения план следва да се отразят:
* Язовирната стена, съгласно инвестиционния проект, като може да се използва и Комплексната оценка на язовирната стена. Необходимата площ откъм сухия откос, съгласно изискванията на чл.63, ал.1 от Наредба №7 от 2003 г. за правила и нормативи за устройство на отделните видове територии и устройствени зони (Наредба №7);
* Преливник-бързоток, съгласно инвестиционния проект. Както и площта по чл.63, ал.2 от Наредба №7;
* Отводящ канал, съгласно инвестиционния проект. Както и площта по чл.67, ал.3 от Наредба №7.
* В проекта за изменение на кадастралната карта следва да се отразят всички изменения вследствие на изграждането на съоръженията:
* Обединяването на остатъците от отчуждените маломерни имоти в нови имоти- общинска собственост. Целесъобразна промяна на конфигурацията на по-големите засегнати имоти (37808.23.10 и 37808.23.11) с цел намаляване на площите, за които ще се изплащат обезщетения, като новообразуваните имоти да са с площ, доближаваща се до първоначалната.
* Прекъсването на имот 37808.0.235 - полски път в обхвата на язовирната стена и предвиждане на нов полски път за осигуряване на връзка с 37808.0.235. Предвиждането на полски пътища, осигуряващи достъп до съществуващи и/или новообразувани имоти.

При преработката на кадастралната карта е допустимо да се засегнат и имоти, върху които няма да се разполагат съоръжения, но без да се променя тяхната площ.

* Проект на план за обезщетение по чл.23 от Закона за общинската собственост. При изработването на плана за обезщетение трябва да се има предвид:
* В землището на село Козлодуйци единствените имоти общинска собственост, които могат да се използват за замята са 37808.13.25, 37808.16.14 и 37808.20.22. За целта на изработката възложителят ще предостави на избрания изпълнител пазарни оценки на един декар от всеки от трите имота и на един декар от имотите засегнати от съоръженията, предмет на ПУП-ПП.

Съгласно инвестиционния проект отводящият канал е с дължина 790 метра, като от съоръженията са засегнати имоти в землището на с.Смолница - 67622.30.1, 67627.29.215, 67622.29.74 /и трите общинска собственост/, в землището на с.Козлофуйци - 37808.24.235, 37808.23.9, 37808.23.10, 37808.23.11, 37808.23.3(полски път), 37808.23.2, 37808.23.220, 37808.23.221, 37808.23.224, 37808.23.225, 37808.23.228, 37808.23.232, 37808.23.235, 37808.23.241, 37808.23.6 (полски път) и евентуално 37808.23.236, 37808.23.242 37808.25.247, 37808.24.36 и 37808.24.35.

**Изисквания към проекта**

Проектът да се разработи върху кадастрална карта на землището на с. Козлодуйци и на с.Смолница.

Проектът следва да отразява всички съоръжения и необходимите площи около тях. Преработката на кадастралната карта следва да предвижда: - целесъобразно разпределяне на имотите (частни и общински); - минимални площи за обезщетяване; - нови полски пътища за осигуряване на достъп до всички засегнати имоти.

**Проектът на ПУП-ПП** се изработва в обхват и съдържание, отговарящи на Раздел VI, Глава Шеста на Наредба № 8 от 14 юни 2001 г. за обема и съдържанието на устройствените планове (Наредба №8) – фаза окончателен проект, съгласно чл.62а, ал.2 от Наредба №8.

**Проектът за изменение на кадастралната карта и планът за обезщетение** се изработват в обхват и съдържание, отговарящи на Наредба № РД-02-20-5 от 15 декември 2016 г. за съдържанието, създаването и поддържането на кадастралната карта и кадастралните регистри (Наредба №РД-02-20-5). Проектът за изменение на КК и планът за обезщетение се изработват, условно, в два етапа: - първоначално се представя вариант само в графична част, придружена със съответните изчисления на площите и след одобрение на възложителя и отчитайки направените препоръки се изработва окончателния вариант.

**Планът за обезщетение** следва да е в съответствие с изискванията на чл.23 от Закона за общинската собственост и да предвижда обезщетението да се извърши със земеделски земи от общинския поземлен фонд, равностойни, еднакви по произход и функции с отчуждавания имот общински имоти. Изработва се съгласно изискванията на Наредба № РД-02-20-5 и се представя условно, в два етапа: - първоначално се представя вариант само в графична част, придружена със съответните изчисления на площите и след одобрение на възложителя и отчитайки направените препоръки се изработва окончателния вариант.

*ЗАБЕЛЕЖКА:*

Проектът ПУП-ПП се предава в пет екземпляра на хартиен носител и в електронен вид формат doc и xls – текстовата част, а графичната част в zem и dxf и pdf.

Проектът за изменение на кадастралната карта и планът за обезщетение се предават в пет екземпляра на хартиен носител и в електронен вид формат doc и xls – текстовата част, а графичната част в zem и dxf и pdf, като и във форматите определени съгласно Наредба № РД-02-20-5 и чл.12, т.5 от ЗКИР.

**4. СРОК ЗА ИЗПЪЛНЕНИЕ**

Срокът за изпълнение започва да тече от датата на подписване на договора за проектиране. Срокът за изпълнение се определя в договора за изпълнение на база предложението на участника, определен за изпълнител.

Изпълнението се разделя основно на **два етапа**:

* **Първи етап** Срокът за изработка на ПУП-ПП и предварителен вариант на изменение на КК и план за обезщетение не може да бъде по-дълъг от 21 (двадесет и един) календарни дни..
* **Втори етап** Окончателният вариант на изменението на КК и плана за обезщетение не може да бъде по-дълъг от 14 (четеринадесет) календарни дни след представяне от страна на възложителя на всички препоръки и забележки към предварителния вариант.

Това са сроковете, който се предлага в техническото предложение на участника. Предложеният срок за изпълнение следва да бъде цяло число

**Приложениe:**

1. Ситуация на отводящ канал – извадка от проекта. (Приложение 1)

**Забележка:** Възложителят ще предостави на избрания изпълнител инвестиционен проект във формат pdf по всички части. Комплексна оценка на язовира с извършено геодезическо засменане на язовирната стена и съществуващите съоръженията към нея във формат pdf. Пазарни оценки на засегнатите от съоръжениоето имоти и на имотите, които могат да се използват за замяна, както и всички други документи, необходими за изработката и поискани от изпълнителя.

**Б) ТЕХНИЧЕСКА СПЕЦИФИКАЦИЯ**

**ЗА**

**ОП 2:** **с предмет** **„Изработване инвестиционен проект за канавка в село Козлодуйци“.**

**1. ОБЩИ ПОЛОЖЕНИЯ**

В с. Козлодуйци на ул. „Седма“, която е част от DOB 3097/Смолница – Козлодуйци/, в края на селото посока с. Смолница поради характера на терена се събира вода идваща от изток и запад по самата улица и север от нивите и поземлените имоти. При проливни валежи водата идваща от север преди да достигне до ул. „Седма“ наводнява УПИ III245 и УПИ II244 в кв. 1, след което преминава улицата и наводнява УПИ II250, III251, УПИ IV252, в кв. 34. Освен наводняването на упоменатите имоти водата /премесена с кал/ и след спирането на валежите остава продължително време в най-ниската част на улицата и е предпоставка за пътни произшествия.

Предвид горе изложеното е необходимо да се изработи инвестиционен проект за канавка в село Козлодуйци.

**2. ЦЕЛИ И ОЧАКВАНИ РЕЗУЛТАТИ**

Общите цели на настоящата обществена поръчка ОП2 заложени в техническото задание е да се предпазят от наводнение имотите на хората, като за целта се проектира канавка и други предпазни съоръжения отклоняващи и отвеждащи част от водите.

Очакваните резултати от изпълнението на поръчката са:

Изработен инвестиционен проект за реализиране на строителството на канавка, с която да се отведaт на юг по ул. „Трета“ **част** от водите идващи от север и изток.

След реализирането на проекта:

* да се намали възможността от наводняване на изброените по горе имоти;
* да се хванат и отведат част от водите събиращи се в най-ниската точка на ул. „Седма“;

**Нормативна база за изработване на проектите:**

При изготвянето на проектната разработка и документацията трябва да се спазват изискванията на:

* Закона за устройство на територията и прилежимите подзаконовите нормативни актове по неговото прилагане;
* Всички закони, наредби и нормативи касаещи изработване на проекти за хидротехнически съоръжения

**3. ОБХВАТ НА ДЕЙНОСТТА**

**Общи положения**

Териториален обхват на задачата:

Канавката да се проектира по западната страна на улица „Трета“ по плана на с.Козлодуйци. Започва от северната част на имот УПИ II244, преминава под ул. „Седма“ и продължава до края на УПИ IV252. От северната страна на УПИ III245 и УПИ II244 да се предвиди съоръжение, което да предпазва от наводняване на тези имоти и да насочва водата към канавката. Така описаното трасе е около 120 метра.

**Изисквания към проекта.**

Проектът се изработва с обхват и съдържание съгласно Наредба №4 за обхвата и съдържанието на инвестиционните проекти и в съответствие с действащата нормативна уредба – Закон за устройство на територията и приложимите подзаконови нормативни актове, правилата и нормативи за проектиране на съответните съоръжения.

Проектното решение да осигури възможно най-икономичния начин за реализиране на инвестиционното намерение.

С цел оптимизиране стойността за изграждане на канавката проектът се изготвя в две фази:

* Фаза идеен проект /ИП/ по част ХТС придружена със ***количествена и стойностна сметка/КСС/*** . Изготвянето на фаза ИП е **I етап** от изпълнение на поръчката.

и

* Фаза технически проект /ТП/, след приемане от възложителя на I етап - ИП. Изготвянето на фаза ТП е **II етап** от изпълнение на поръчката.

Проектът във фаза ИП се представя в един екземпляр на хартиен носител. Проектът във фаза ИП може да бъде в повече от един вариант, като всеки вариант се придружава от КСС и кратко описание на предимствата и недостатъците на вариант.

Проектът във Фаза ТП да се изготвя по части: ХТС, Геодезия, Конструктивна / Пътна План за безопасност и здраве.

Отводнителната канавка:

* Да бъде облицована със стоманобетон с цел по-лесно подържана и повишаване пропускателната ѝ способност;
* Да се „улавят“ и насочат в отводнителната канавка повърхностните води от улица „Седма“ идващи от изток;
* Да се проектира водосток на ул. „Седма“ /DOB 3097 Смолница – Козлодуйци/;
* Да се предвиди, ако е необходимо утаител/и/ с цел предпазване на канавката от затлачване и запушване водостока на ул. „Седма“.
* Да се осигури достъп /пешеходен и за автомобили/ за всички имоти пред които преминава канавката, чрез тръбни водостоци и/или пасарелки;

Към всяка част на проекта във Фаза ТП се прилага пълна количествена и стойностна сметка на предвидените за изпълнение строителни и монтажни работи. Възложителят допуска да се изготви част Проектно-сметна документация (ПСД), отразяваща подробните КСС за всички части на проекта.

Проектът се предават в три екземпляра на хартиен носител и в електронен вид формат doc и xls-текстовата част, а графичната част в pdf.

**4. СРОК ЗА ИЗПЪЛНЕНИЕ**

Срокът за изпълнение започва да тече от датата на подписване на договора за проектиране. Срокът за изпълнение се определя в договора за изпълнение на база предложението на участника, определен за изпълнител.

Срокът за изпълнение на проектирането Фаза ИП не може да бъде по-дълъг от 15 (петнадесет) календарни дни и за Фаза ТП не по дълаг от 15 (петнадесет) календарни дни. Предложеният срок за изпълнение следва да бъде цяло число.

**Приложение:** Извадка от плана на с. Козлодуйци. (Приложение 2)

**В) ТЕХНИЧЕСКА СПЕЦИФИКАЦИЯ**

**ЗА**

**ОП 3:** **с предмет** **„Изработване инвестиционен проект за отводнителен канал в село Одърци“.**

**1. ОБЩИ ПОЛОЖЕНИЯ**

Поради характера на терена в североизточната част на с. Одърци се събира вода от околните ниви. Има изградена канавка по улица „Първа“ която завива по улица „Девета“, след което по улица „Трета“ и продължава по дерето на юг към с. Батово. Съществуващите канавки при по-обилни валежи не могат да поемат цялото количество вода, поради което тя прелива и наводнява частни дворове и жилища. Голяма част от водата от североизточната част на с.Одърци по естествения наклон продължава на запад и влиза в селото и по улиците: „Осма“, „Седма“, „Шеста“ и „Четвърта“, като в зависимост от количеството ѝ наводнява почти цялото село.

Предвид горе изложеното е необходимо да се изработи инвестиционен проект за канал в северната част на селото.

**2. ЦЕЛИ И ОЧАКВАНИ РЕЗУЛТАТИ**

**2.1. Цели**

Общите цели на настоящата обществена поръчка ОП3 заложени в техническите спецификации е да се предпази от наводнение с. Одърци, като за целта се проектират: канал/и/, канавка/и/ и други предпазни съоръжения отклоняващи и отвеждащи водите на юг от селото.

**2.2. Резултати за постигане**

Очакваните резултати от изпълнението на поръчката са:

Изработен инвестиционен проект за канал/и/ канавка/и/, с които да се отведaт на юг от селото **част** от водите идващи от североизток.

След реализирането на проекта:

* да се сведе до минимум възможността от наводняване на селото;
* да се хванат и отведат на юг част от водите идващи от североизток;

**2.3. Нормативна база за изработване на проектите:**

2.3.1. При изготвянето на проектната разработка и документацията трябва да се спазват изискванията на:

* Закона за устройство на територията и прилежащите подзаконовите нормативни актове по неговото прилагане;
* Всички закони, наредби и нормативи касаещи изработване на проекти за хидротехнически съоръжения;

**3. ОБХВАТ НА ДЕЙНОСТТА**

**3.1. Общи положения**

Териториален обхват на задачата: Каналът(ите) /предпазното съоръжение/ да се проектира в северната част на селото по улица „Пета“ по плана на с.Одърци, който да се свъже с напречни канавки по ул. „Четвърта“ и/или ул. „Седма“ и/или ул. „Шеста“ и или в близост до източната регулационна линя на селото, който да отведат водата на юг от селото в съществуващите дерета.

**3.2. Изисквания към проекта.**

Проектът се изработва с обхват и съдържание съгласно Наредба №4 за обхвата и съдържанието на инвестиционните проекти и в съответствие с действащата нормативна уредба – Закон за устройство на територията и приложимите подзаконови нормативни актове, правилата и нормативи за проектиране на съответните съоръжения.

Проектантът избира, в зависимост от терена, най-оптималния вариант за отвеждане на част от водите на юг от селото. Проектното решение да осигури възможно най-икономичния начин за реализиране на инвестиционното намерение.

С цел оптимизиране стойността за изграждане на канавката проектът се изготвя в две фази:

* Фаза идеен проект /ИП/ по част ХТС придружена със ***количествено-стойностна сметка/КСС/*** . Изготвянето на фаза ИП е **I етап** от изпълнение на поръчката.

и

* Фаза технически проект /ТП/, след приемане от възложителя на I етап - ИП. Изготвянето на фаза ТП е **II етап** от изпълнение на поръчката.

Проектът във фаза ИП се представя в един екземпляр на хартиен носител. Проектът във фаза ИП може да бъде в повече от един вариант, като всеки вариант се придружава от КСС и кратко описание на предимствата и недостатъците на вариант.

Проектът във Фаза ТП да се изготвя по части: ХТС, Геодезия, Конструктивна / Пътна, и План за безопасност и здраве.

Отводнителните канавки:

* Да бъдат облицована със стоманобетон с цел повишаване пропускателната им способност и намаляване на сечението;
* Да се проектират водостоци на всички улици които се пресичат;
* Да се предвиди, ако е необходимо утаител/и/ с цел предпазване на канавката от затлачване и запушване на водостоците;
* Да се осигури достъп /пешеходен и за автомобили/ за всички имоти пред които преминават канавките, чрез тръбни водостоци и/или пасарелки;

Към всяка част на проекта във Фаза ТП се прилага пълна количествена и стойностна сметка на предвидените за изпълнение строителни и монтажни работи. Възложителят допуска да се изготви част Проектно-сметна документация (ПСД), отразяваща подробните КСС за всички части на проекта.

Проектът се предават в три екземпляра на хартиен носител и в електронен вид формат doc и xls-текстовата част, а графичната част в pdf.

**4. СРОК ЗА ИЗПЪЛНЕНИЕ**

Срокът за изпълнение започва да тече от датата на подписване на договора за проектиране. Срокът за изпълнение се определя в договора за изпълнение на база предложението на участника, определен за изпълнител.

Срокът за изпълнение на проектирането Фаза ИП не може да бъде по-дълъг от 25 (двадесет и пет) календарни дни и за Фаза ТП не по дълаг от 20 (двадесет) календарни дни. Предложеният срок за изпълнение следва да бъде цяло число.

Възложителят финансира дейностите със средства от бюджета на община Добричка.

**Приложение:** План на с. Одърци. (Приложение 3)

**Г) ТЕХНИЧЕСКА СПЕЦИФИКАЦИЯ**

**ЗА**

**ОП 4:** **с предмет – „Изработване на инвестиционен проект за пристройка към сграда в с.Батово за разширение на детска градина“**

**I. ОПИСАНИЕ НА ПРЕДМЕТА НА ПОРЪЧКАТА**

**Дейност № 1 –** Изработка на инвестиционен проект за „Пристройка към сграда в с.Батово за разширение на детска градина“

Изработва се инвестиционен проект за пристройка към съществуваща сграда – училище в УПИ Х, квартал 15 в с.Батово, община Добричка. На първия етаж в западната част на сградата е разположена детската градина на с.Батово. Тя се посещава ежедневно от 19 до 25 деца на възраст от 3 до 6 години. За нея е осигурен отделен вход, стая ползваща се за занималня и спалня, разливно и сервизни помещения. С изграждането на пристройката ще се осигури помещение за спалня на децата. Тя трябва да има връзка със занималнята. Приблизителните светли размери на помещението да са 11,50м на 4,50м.

**Дейност № 2 –** Упражняване на авторски надзор по време на строителството на обект „Изграждане на пристройка към сграда в с.Батово за разширение на детска градина”.

Дейността обхваща упражняването на авторски надзор по време на строителството в изпълнение на чл.162, ал.2 и ал.3 от ЗУТ.

**II. ДЕЙНОСТИ И ОБЕМ НА ПОРЪЧКАТА:**

Изработката на инвестиционен проект се възлага в изпълнение на инвестиционната програма на община Добричка изграждане на пристройка към детската градина в с.Батово, която се помещава в сградата на училището. Целта е да се подобрят условията за спане на децата от детската градина.

Упражняването на авторски надзор по време на строителството е в изпълнение на чл.162, ал.2 и ал.3 от ЗУТ.

**А. ЗА ДЕЙНОСТ № 1:** **–** Изработка на инвестиционен проект за „Пристройка към сграда в с.Батово за разширение на детска градина“

1. **Изходни данни за проектиране – съществуващо положение**

Сградата е общинска публична собственост, намираща се в УПИ Х, в кв. 15 по регулационният план на с.Батово. Изграждана е на два пъти – през 1951 година и през 1988 година. Застроената площ на сградата, съгласно документа за собственост е 688 кв.м. Тя е двуетажна, монолитна, носеща конструкция, състояща се от стоманобетонни плочи, греди, колони и тухлени шайби. Покривната конструкция е дървена четирискатна покрита с керемиди. Първоначалното предназначение на сградата е за начално училище. През 1988 година се изгражда пристройка, която позволява учениците да учат до 8-ми клас, като се осигуряват и помещения с отделен вход за детската градина. Детската градина се посещава ежедневно от 19 до 25 деца. Помещенията с които разполага са недостатъчни. Децата използват една стая за игра и спане. Необходимо е да се осигури спално помещение.

1. **Предмет на проектирането**

Предвижда се да се проектира една стая, която ще служи за спалня на децата от детската градина в северозападната част на сградата, с полезна площ минимум 50 кв.м. Пристройката трябва да е долепена до стената на занималнята на децата, в която трябва да се изгради отвор за преминаване към спалното помещение. Захранването с електричество на стаята да се извърши от съществуващата ел.инсталация за детската градина. Да се предвиди отопление с ел. енергия – подходящ климатик съобразен с обема на помещението.

Капацитетът на пристройката (стаята за спане) е до 25 места за настаняване на деца от 3 до 6 годишна възраст.

Спалното помещение е общо. Минималното изискване за мебелиране е: всяко дете да разполага със самостоятелно легло. Пространството да осигурява уютна атмосфера на лицата и да не затруднява свободното им придвижване.

Таваните и прикрепените към тях висящи конструкции и инсталации да са направени по начин, който не допуска натрупване на замърсяване, кондензация на пари, поява на нежелани плесени или падане на частици.

Прозорците и другите отвори да се изграждат по начин, който не създава условия за събиране на прах и отпадъци, и да бъдат обезопасени по подходящ начин;

Подовата настилка и стените да са изработени от материал, който дава възможност да се поддържат в добро състояние, позволява лесно почистване и дезинфекция, като за целта се използват непромокаеми, неабсорбиращи, миещи се и нетоксични материали;

Повърхностите да позволяват лесно почистване и необходимата дезинфекция.

В помещението да се спазват санитарно-хигиенните изисквания по отношение осветеност, отопление, вентилация. Помещението да се отоплява, като през зимния период се поддържа постоянна температура в съответствие с хигиенните изисквания – за спалните – 18-22°.

С инвестиционния проект да се предвидят мерки осигуряващи енергийна ефективност, като:

* Отоплението и климатизацията да са в съответствие с изискванията за енергийна ефективност;
* Изолации на стени, подове, покриви и др. СМР да се предвидят за пристройката. Дограмата да е РVС;
* проектните предложения следва да включват всички задължителни енергоспестяващи мерки, които водят до съответствие на сградата(пристройката) с нормативните изисквания за енергийна ефективност.

С инвестиционния проект да се предвидят мерки за енергийна ефективност по отношение на:

* Отоплението и климатизацията;
* Изолации на стени, подове, покриви;
* Дограма;

като проектното предложение следва да включват всички задължителни енергоспестяващи мерки, които водят до съответствие на пристройката с нормативните изисквания за енергийна ефективност.

**Специфични изисквания на възложителя:**

**Проектното решение да осигури възможно най-икономичния начин за реализиране на инвестиционното намерение.**

Пристройката се разполага на северната фасада, като започва от северозападния ъгъл и стига до съществуващата чупка на северната фасада. Описаното разстояние е около 12 метра, а ширината на пристройката се определя от изискването за минимум 50 кв. м. полезна площ на спалното помещение. При така формираното местоположение на пристройката се затваря един прозорец на северната фасада с размери около 125/150 см., който се демонтира и се използва на северната фасада на пристройката поради което проектанта трябва да предвиди необходимите нови прозорци да са с същия размер, особено на височина, а получилия се отвор се зазижда. За естествено осветление в измивното помещение, където се затваря прозореца, да се предвиди подходящ прозорец на западната фасада на съществуващата сграда.

Захранващата тръба свързваща паро-котелното и парното отопление в училището е с диаметър 110 мм и е възможно да бъде засегната от така ситуираната пристройка, поради което в част ОВиК е необходимо да се заложат непредвидени разходи за преместването ѝ при необходимост.

Не се допуска наличието на праг/стъпало между двете помещения.

Желание на възложителя е да се предвиди изпълнението на „скатен“ покрив, с едностранен наклон на север, който да се изпълни с дървена конструкция и съответното подходящо покривно покритие.

За част Конструкции се изготвя оценка по реда на чл.142, ал.10 от ЗУТ от физическо лице, упражняващо техниочески контрол по част конструкции, включено в списък на Камарата на инженерите в инвестиционното проектиране или в еквивалентен списък или регистър, поддържан от компетентен орган в държава – членка на Европйския съюз, или в друга държава членка на Споразумението на Европейското икономическо пространство.

Във връзка с основното изискване проектното решение да осигури възможно най-икономичния начин за реализиране на инвестиционното намерение е допустимо изравняването на нивото между двете помещения да не е с обратен насип т.е. проектното решение да е със стоманобетона плоча под която да остане празно пространство.

1. **Обем и съдържание на проекта**

Проектът да се изработи в обхват и съдържание съгласно Наредба №4 за обхвата и съдържанието на инвестиционните проекти и в съответствие с действащата нормативна уредба – Закон за устройство на територията и приложимите подзаконови нормативни актове и правилата и нормативите за проектиране и в съответствие с изискванията на чл.169 на Закона за устройство на територията.

Обемът и съдържанието - текстова и графична част на инвестиционният проект трябва да осигуряват безпроблемно изпълнение на предвидените строителни и монтажни работи.

Проектното решение трябва да осигури изпълнението на работите, без да се нанасят щети на околната среда, както и да предвиди (когато е възможно) използване на съвременни технологии и материали.

*Ако по време на проектирането възникнат въпроси, неизяснени с настоящата Техническа спецификация, задължително се уведомява Възложителя и се изисква неговото писмено съгласуване.*

Възложителят определя следните задължителни части на инвестиционния проект, които следва да бъдат разработени:

* Архитектура /АС/;
* Конструкции /СК/;
* Електрическа /ЕЛ/;
* Отопление, вентилация, климатизация /ОВиК/;
* План за безопасност и здраве /ПБЗ/;

Като приложение към всяка част се изготвя пълна количествена и стойностна сметка /КСС/ за предвидените дейности. Възложителят допуска подробните количествени и стойностни сметки от всички части на инвестиционния проект да се окомплектоват като самостоятелна част „Проекто сметна документация”

Съгласно чл.15, ал.1 т.5 от Наредба за управление на строителните отпадъци и за влагане на рециклирани строителни материали не е необходимо да се изготвя част „План за управление на строителните отпадъците“.

**4.Представяне на инвестиционния проект**

Инвестиционния проект се представя в 3/три/ екземпляра на хартиен носител.

Целият проект /графични и текстови материали/ се предоставя в електронен вид в **pdf** формат, като текстовите материали се предоставят и в **doc или txt,** а количествените и стойностните сметки в **xls.**

Проектът се предава с протокол на възложителя, който в седем дневен срок следва да уведоми проектанта какви недостатъци следва да се отстранят, ако има такива.

Проектантът е длъжен, за своя сметка, да отстрани всички недостатъци на проекта установени до влизане в сила на разрешението за строеж.

**Б. ЗА ДЕЙНОСТ 2 -** Упражняване на авторски надзор по време на строителството на обект „Изграждане на пристройка към сграда в с.Батово за разширение на детска градина”.

В проекта на договор за авторски контрол (Раздел III от документацията) са посочени подробно правата и задълженията на изпълняващите авторски контрол.

Съгласно чл.162, ал.2 от Закона за устройство на територията (ЗУТ) условията и редът за осъществяване на авторски надзор по време на строителството се определят чрез договор между възложителя и проектанта, а авторският надзор по всички части е задължителен за всички строежи от първа до пета категория включително. Според чл.162, ал.3 от ЗУТ предписанията на проектанта, свързани с авторското му право, за точното спазване на изработения от него инвестиционен проект се вписват в заповедната книга и са задължителни за останалите участници в строителството. Посочените разпоредби предопределят изборът на изпълнител за осъществяване на авторския надзор по време на извършване на строителните работи да е лицето, изготвило инвестиционния проект за същия строителен обект.

**5. Срок за изпълнение**

Срокът за изпълнение на дейност №1 започва да тече от датата на подписване на договора за проектиране. Срокът за изпълнение се определя в договора за изпълнение на база предложението на участника, определен за изпълнител.

Изпълнението се разделя основно на **два етапа**:

* **Първи етап** (дейност №1) - Срокът за изработване на инвестиционен проект за пристройка към сграда в с.Батово за разширение на детска градина не може да бъде по-дълъг от 21 (двадесет и един) календарни дни.
* **Втори етап** (дейност №2) Срокът за упражнява авторски надзор е от откриването на строителната площадка на строежа до издаването на разрешение за ползване на строежа.

Приложение: Извадка от плана на с. Батово. (Приложение 4)

Забележка: Всички приложения за ОП 1, ОП 2, ОП 3 и ОП 4 са в архивиран файл „ПРИЛОЖЕНИЯ“

Съставил:

инж. Атанас Пангаров